《谢僧惠蒲履》
元代·张昱

大夫此日可徒行，蒲履深烦远寄情。
除是高僧求易得，自非巧手织难成。
春来见客身差健，老去看花步觉轻。
他日袈裟如过我，定须着此出门迎。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。